b'\n_START_ARTICLE_\nDitiramb\n_START_PARAGRAPH_\nDitiramb je vrsta starogr\xc5\xa1ke zborovske pesmi, ki je bila spremljana z instrumentom avlos, in so jo peli kot obredno pesem pred oltarjem boga Dioniza. Sprva je bilo 50 pevcev, po letu 465 pr. n. \xc5\xa1t. pa 60. Oble\xc4\x8deni so biliv satire in razdeljeni v \xc5\xa1tiri skupine (po 12 oziroma 15). V za\xc4\x8detnem obdobju ditirambov je imel poleg enoglasnega zborovskega petja vodilno, virtuozno pevsko vlogo solist. Najpomembnej\xc5\xa1i pesnik ditirambov je bil Filoksen (435 pr. n. \xc5\xa1t.\xe2\x80\x93380 pr. n. \xc5\xa1t.), zboru je namenil lirsko, solistu pa epsko besedilo. Leta 536 pr. n. \xc5\xa1t. se je izvajalcem pridru\xc5\xbeil \xc5\xa1e igralec. V tem \xc4\x8dasu se je v Atenah iz ditiramba razvila tragedija._NEWLINE_Sodobni skladatelji kot ditiramb ob\xc4\x8dasno ozna\xc4\x8dujejo skladbe, napisane v svobodnem slogu (npr. Lucijan Marija \xc5\xa0kerjanc: 4 ditirambi\xc4\x8dni plesi za violino in orkester). *'